D วิ่ง 8% รับผนึกพันธมิตร ยกระดับมาตรฐาน “ทันตกรรม” ดันรายได้ปีนี้โต 30%
D วิ่ง 8% รับผนึกพันธมิตร “BenQ” บริษัทชั้นนำจากไต้หวัน ยกระดับมาตรฐานบริการทันตกรรมสู่โลกดิจิทัล หวังดันรายได้ปีนี้โต 30%
D วิ่ง 8% รับผนึกพันธมิตร “BenQ” บริษัทชั้นนำจากไต้หวัน ยกระดับมาตรฐานบริการทันตกรรมสู่โลกดิจิทัล หวังดันรายได้ปีนี้โต 30%
30 มิ.ย. 2565

ผู้สื่อข่าวรายงานว่า วันนี้ (30 มิ.ย.65) ราคาหุ้น บริษัท เดนทัล คอร์ปอเรชั่น จำกัด (มหาชน) หรือ D ณ เวลา 12 :06 น. อยู่ที่ระดับ 5.85 บาท บวก 0.45 บาท หรือ 8.33% สูงสุดที่ระดับ 6.60 บาท ต่ำสุดที่ระดับ 5.45 บาท ด้วยมูลค่าการซื้อขาย 112.39 ล้านบาท

โดยก่อนหน้านี้ ทพ.พรศักดิ์ ตันตาปกุล ประธานเจ้าหน้าที่บริหาร D เปิดเผยว่า บริษัทได้ลงนามข้อตกลงร่วมกับบริษัท BenQ ซึ่งบริษัทชั้นนำจากไต้หวันเพื่อให้ D เป็นผู้จัดจำหน่ายอุปกรณ์ทันตกรรมเทคโนโลยีขั้นสูง หรือ Digital dentistry ในประเทศไทย โดยจัดจำหน่ายภายใต้บริษัท เดนทัลวิชั่น (ประเทศไทย) หรือ DVT
สำหรับความร่วมมือครั้งนี้จะช่วยยกระดับมาตรฐานการรักษาด้านทันตกรรมให้ก้าวไปสู่โลกดิจิทัล สอดคล้องกับกลยุทธ์ธุรกิจของ D ที่จะยกระดับมาตรฐานบริการทันตกรรมของกลุ่มบริษัทให้ก้าวเข้าสู่โลก Digital Dentistry อย่างเต็มรูปแบบในอนาคตรวมทั้งการเพิ่มยอดขายอุปกรณ์ทันตกรรมของบริษัท ทั้งนี้บริษัทตั้งเป้าหมายรายได้เติบโตปีนี้ไม่ต่ำกว่า 30%